CELEX: 62014CA0177
Language: hu
Date: 2015-07-09 00:00:00
Title: C-177/14. sz. ügy: A Bíróság (harmadik tanács) 2015. július 9-i ítélete (a Tribunal Supremo [Spanyolország] előzetes döntéshozatal iránti kérelme) – María José Regojo Dans kontra Consejo de Estado (Előzetes döntéshozatal iránti kérelem — Szociálpolitika — 1999/70/EK irányelv — Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás — 3. és 4. szakasz — A hátrányos megkülönböztetés tilalmának elve — „Eventual” személyzet — Szolgálati idő alapján, háromévenként járó juttatás nyújtásának megtagadása — Objektív okok)

7.9.2015   
            
            
               HU
            
            
               Az Európai Unió Hivatalos Lapja
            
            
               C 294/9
            
         A Bíróság (harmadik tanács) 2015. július 9-i ítélete (a Tribunal Supremo [Spanyolország] előzetes döntéshozatal iránti kérelme) – María José Regojo Dans kontra Consejo de Estado
   (C-177/14. sz. ügy) (1)
   
   ((Előzetes döntéshozatal iránti kérelem - Szociálpolitika - 1999/70/EK irányelv - Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás - 3. és 4. szakasz - A hátrányos megkülönböztetés tilalmának elve - „Eventual” személyzet - Szolgálati idő alapján, háromévenként járó juttatás nyújtásának megtagadása - Objektív okok))
   (2015/C 294/11)
   Az eljárás nyelve: spanyol
   
      A kérdést előterjesztő bíróság
   
   Tribunal Supremo
   
      Az alapeljárás felei
   
   
      Felperes: María José Regojo Dans
   
      Alperes: Consejo de Estado
   
      Rendelkező rész
   
   
               1)
            
            
               A „határozott időre alkalmazott munkavállaló”-nak az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28-i 1999/70/EK tanácsi irányelv mellékletében szereplő, a határozott ideig tartó munkaviszonyról szóló, 1999. március 18-án kötött keretmegállapodás 3. szakaszának 1. pontja szerinti fogalmát akként kell értelmezni, hogy azt alkalmazni kell az olyan munkavállalóra, mint az alapeljárás felperese.
            
         
               2)
            
            
               A határozott ideig tartó munkaviszonyról szóló keretmegállapodás 4. szakaszának 1. pontját akként kell értelmezni, hogy azzal ellentétes az alapügy tárgyát képezőhöz hasonló, olyan nemzeti szabályozás, amely – objektív okokkal alátámasztott indokolástól függetlenül – a kisegítő alkalmazottakat kizárja az olyan, szolgálati idő alapján, háromévenként járó juttatásokhoz való jog alól, amelyekben például a határozatlan időre kinevezett köztisztviselők részesülnek, amennyiben e juttatás folyósítása tekintetében e két munkavállalói kategória helyzete összehasonlítható, aminek vizsgálata a kérdést előterjesztő bíróság feladata.
            
         
      (1)  HL C 253., 2014.8.4.